《瑶华·承露盘》
清代·杨葆光

官家富贵，历尽人间，算天浆独缺。神明台上，君不见、有个铜仙高绝。

吉云五色，只臣朔、亲探丹穴。剩到今、草没黄图，空道肌肤如雪。

汉家轶事遥稽，数五利文成，堪笑覆辙。天高云表，千岁后、还共烟霞澌灭。

西王母去，纵灵液、难供饕餮。问古来、多少神仙，尝遍玉杯清澈。

作者简介：（1830—1912）江苏娄县人，字古酝，号苏盦，又号红豆词人。诸生。同治间，居保定莲池书院，与修《畿辅通志》。光绪间官浙江景宁知县。骈散文诗词均有名。有《苏盦集》。